section_heading: Napuljsko Kraljevstvo pod Burboncima
paragraph_text: Kao član bourbonske dinastije, Ferdinand I. bio je prirodni protivnik Francuske revolucije i Napoleona, pa je 1798., nakratko zauzeo Rim, ali su njegovu vojsku vrlo brzo protjerale francuske revolucionarne snage, pa je Ferdinand pobjegao na Siciliju. U siječnju 1799. francuska vojska osnovala je kratkotrajnu Partenopejsku Republiku, koju je ubrzo srušila kontrarevolucionarna koalicija sastavljena od nezadovoljnih seljaka i svećenstva, nakon tog je Ferdinandu dozvoljeno da se vrati na tron. On je ipak bio prisiljen napraviti velike ustupke francuskoj revolucionaroj vojsci, 1801. potpisao je ugovor s njima u Firenci. Po tom ugovoru Francuska je postala dominantna snaga u kontinentalnoj Italiji.